### Beslutning

Karin Pedersen, Boris Steffensen, Conny Jakobsen, Andreas Jensen, René Rasmussen og Alexander Jacobsen kunne tiltræde indstillingen i overensstemmelse med Magistratens anbefaling.

 Gunnar Frederiksen tog forbehold med henblik på en nærmere drøftelse i byrådsgruppen.

Blandet bolig og erhvervsområde ved Ane Jepsen, [adresse]

### Resumé

Lokalplanen er udarbejdet som erstatning for Lokalplan nr. 859, der gør det muligt at opføre bebyggelsen [adresse]. Bygherre har ikke ønsket at opføre så meget erhvervsbyggeri, som Lokalplan nr. 859 fordrer. På baggrund af Byrådets beslutning om at imødekomme bygherren, er denne lokalplan derfor udarbejdet.

 Samtidig er byggeriets højder blevet ændret, så det nu kan udføres i en mindre højde i den ene ende og en større højde i den anden ende af bebyggelsen.

 Ligeledes er lokalplanens bestemmelser om støj fra virksomheder på [adresse] blevet opdateret.

### Indstilling

At 1)    forslag til Lokalplan nr. 1035, Blandet bolig og erhvervsområde ved Ane Jepsen, [adresse], godkendes til offentlig fremlæggelse.

 At 2)    forslag til Tillæg nr. 88 til Kommuneplan 2013 for [adresse] godkendes til offentlig fremlæggelse.

### Sagens forløb

26-10-2016 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 31-10-2016 Magistraten
Fremsendes til [adresse] med bemærkning, at Magistraten i mødet den 31. oktober 2016 anbefaler, at byrådet tiltræder Magistratsafdelingen for Teknik og Miljøs indstilling af 13. oktober 2016.

 Sanne Jacobsen tog forbehold.
 09-11-2016 [adresse]
Fremsendes til Teknisk Udvalg til behandling i henhold til beslutning i byrådets møde den 9. november 2016.
 14-11-2016 Teknisk Udvalg
Karin Pedersen, Boris Steffensen, Conny Jakobsen, Andreas Jensen, René Rasmussen og Alexander Jacobsen kunne tiltræde indstillingen i overensstemmelse med Magistratens anbefaling.

 Gunnar Frederiksen tog forbehold med henblik på en nærmere drøftelse i byrådsgruppen.